هوبل یا هُبل ایسلامدان قاباق "جاهلیت" چاغیندا عربیستاندا بیر تانری ایدی. بو تانری مکه ده ان بؤیوک و باش تانری ساییلیردی. بو تانری باشدا نبطیلر ایچره اوخلار و جادوچولار تانریسی بیلیندی(اونون کؤکو یاخشی بللی دئییل).کعبه ده ساخلانیردی و ایسلام پئیغمبری بدر دؤیوشونده اونو سیندیردی. هوبل اینسان شکیلده بیر هئیکل ایدی و بو هئیکلی قیرمیزی عقیق داشیندان دوزلتمیشدیلر. هوبل هئیکلی‌نین ساغ قولو سینمیشدی و سونرا اونا قیزیلدان بیر قوْل دوزلتمیشدیلر.